CELEX: 31995D0117
Language: lt
Date: 796521600000
Title: 1995 m. kovo 30 d. Komisijos Sprendimas nustatantis pjovimui skirtų Niukaslio ligos priežiūros zonos kilmės naminių paukščių tikrinimo kriterijus, taikant Tarybos direktyvos 91/494/EEB 5 straipsnio 3 dalįtekstas svarbus EEE.

Svarbus teisinis pranešimas

|

31995D0117

Oficialusis leidinys L 080 , 08/04/1995 p. 0050 - 0051

		Komisijos Sprendimas1995 m. kovo 30 d.nustatantis pjovimui skirtų Niukaslio ligos priežiūros zonos kilmės naminių paukščių tikrinimo kriterijus, taikant Tarybos direktyvos 91/494/EEB 5 straipsnio 3 dalį(tekstas svarbus EEE)(95/117/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [1] su paskutiniais pakeitimais, padarytais Direktyva 93/121/EB [2], ypač į jos 5 straipsnio 3 dalį,kadangi taikant Direktyvos 91/494/EEB 5 straipsnio 3 dalies nuostatas būtina pirmiausia nustatyti Niukaslio ligos virusologinių tyrimų metodiką; kadangi dėl to reikia nustatyti smulkų mėginių ėmimo aprašymą, tyrimų atlikimo tvarką ir tyrimų rezultatų aiškinimą;kadangi buvo konsultuojamasi su Veterinarijos moksliniu komitetu, ir 1994 m. gruodžio 12 d. buvo pateikta jo ataskaita;kadangi šiame sprendime numatytos priemonės atitinka Veterinarinio nuolatinio komiteto nuomonę,PRIĖMĖ ŠĮ SPRENDIMĄ:1 straipsnisTaikant Direktyvos 91/494/EEB 5 straipsnio 3 dalies reikalavimus, mėginių ėmimas ir tyrimai Niukaslio ligos virusui nustatyti turi atitikti priede pateiktus reikalavimus.2 straipsnisŠis sprendimas įsigalioja 1995 m. balandžio 1 d.3 straipsnisŠis sprendimas skirtas valstybėms narėms.Priimta Briuselyje, 1995 m. kovo 30 d.Komisijos varduFranz FischlerKomisijos narys[1] OL L 268, 1991 9 24, p. 35.[2] OL L 340, 1993 12 31, p. 39.--------------------------------------------------PRIEDAS1. Mėginių ėmimasIš kiekvieno paukščių pulko paimama ne mažiau kaip 60 mėginių, iš kurių 30 – kloakos tepinėliai ir 30 – trachėjos tepinėliai. Imami ne mažiau kaip 60 paukščių mėginiai. Mėginiai paimami likus penkioms dienoms iki pjovimo ir jie atšaldyti, bet ne sušaldyti, vežami tyrimams į Nacionalinę Niukaslio ligos laboratoriją.2. Mėginių apdorojimasTyrimui imama ne daugiau kaip penki kiekvienos rūšies mėginiai. Tepinėliai visiškai panardinami į terpę su antibiotikais, suplakama ir paliekama maždaug dviem valandoms kambario temperatūroje (arba ilgesniam laikui esant 4 °C), po to centrifuguojami (pvz.: nuo 800 iki 1000 x g 10 minučių).3. Antibiotikų terpėTipiška kloakos tepinėlio terpė: 10000 vnt./ml penicilino, 10 mg/ml streptomicino, 0,25 mg/ml gentamicino ir 5000 vnt./ml mikostatino, praskiestų fosfatiniame druskų tirpale pH 7,2-7,4, gali būti įdėta 50 μg/ml oksitetraciklino. Trachėjos tepinėliams antibiotikų koncentracijas galima sumažinti penkis kartus. Įdėjus antibiotikų, privaloma patikrinti gaminamos terpės pH ir ją iš naujo sureguliuoti.4. Viruso išskyrimo tyrimas apvaisintuose vištų kiaušiniuose0,2 ml nuskaidrinto paviršinio sluoksnio skysčio turėtų būti įterpta į ne mažiau keturių apvaisintų 8–11 dienų vištų kiaušinių alantojo ertmę. Būtų geriausia, kad šie kiaušiniai būtų gauti iš konkrečiais ligos sukėlėjais neužkrėsto paukščių pulko, tačiau, kai tai neįmanoma, priimtina naudoti kiaušinius, gautus iš paukščių pulko, kuriame nenustatyta Niukaslio ligos viruso antikūnų. Inokuliuoti kiaušiniai laikomi 37 °C temperatūroje ir kas dieną tikrinami peršviečiant. Kiaušiniai su negyvais arba mirštančiais embrionais bei visi kiti prieš keturias dienas inokuliuoti kiaušiniai atšaldomi iki 4 °C, o alantojo-amniono skysčiai tiriami hemagliutinacijos aktyvumui nustatyti.5. VertinimasRezultatas neigiamas, jeigu nenustatyta hemagliutinacija ir neišskirtas virusas. Niukaslio ligos viruso išskyrimas reiškia, kad paukščių pulkas laikomas įtariamu pulku ir jam taikomi Tarybos direktyvos 92/66/EEB [1] 4 straipsnio reikalavimai. Jeigu paaiškėja, jog virusas vakcininės kilmės, mėginių ėmimą ir tyrimą reikėtų pakartoti.[1] OL L 260, 1992 9 5, p. 1.--------------------------------------------------